Република Србија 
АП Војводина
Општина Инђија
Изборна комисија општине Инђија
Број: 013-6/2023-I-3
Дана, 15. 11. 2023. године  
                                                             
            


З А П И С Н И К
         
Са 3. седнице Изборне комисије општине Инђија (у даљем тексту: Комисија), која је одржана дана 15. новембра 2023. године, у згради Општине Инђија, ул. Цара Душана бр. 1  (скупштинска сала), са почетком у 13:00 сати.
 
Седницу је отворио и истом председавао  заменик председника Комисије (у даљем тексту: председавајући), Милорад Божић.

Седници присуствују следећи чланови Комисије са правом гласа:

1. Ана Крунић Шеврт, члан
2. Сања Дивнић, члан
3. Милан Калинић, члан
4. Недељко Јотановић, члан
5. Јован Јарић, члан проширеног састава 
6. Марина Нововић, члан проширеног састава 

Присутни заменици: 

1. [bookmark: _GoBack]Милорад Божић, заменик председника Комисије са правом гласа
2. Маша Марјановић Сурла, заменик члана са правом гласа
3. Никола Пуалић, заменик члана са правом гласа 

Остали присутни: 

· Марија Божовић Поповић, секретар Комисије
· Александар Банић, заменик секретара Комисије

Након извршене прозивке од стране секретара, констатовано је да седници присуствује 6 чланова са правом гласа и 3 заменика члана Комисије са правом гласа, те да су испуњени услови за пуноважан рад и одлучивање.

	Како није било предлога за измену и допуну предложеног дневног реда, Комисија је са 9 (девет) гласова „за“, ниједним гласом „против“ и ниједним „уздржаним“ гласом, дакле  једногласно усвојила следећи





Д н е в н и   р е д:

1. Усвајање Записника о раду са 2. седнице Изборне комисије општине Инђија
1. Усвајање Одлуке о измени Одлуке о одређивању бирачких места на територији општине Инђија за гласање на изборима за народне посланике Народне скупштине, расписаним за 17. 12. 2023. године 
1. Текућа питања
Ад. 1.

У оквиру ове тачке дневног реда нико није имао примедбу на Записник са 2. седнице и председавајући је позвао присутне да се изјасне, уз констатацију секретара Комисије да се записници, по Упутству за уношење докумената Републичке изборне комисије, стављају на сајт РИК-а на увид и пре усвајања. 
Након гласања, председавајући је констатовао да је Комисија са 9 (девет) гласова „за“ ниједним гласом „против“ и ниједним „уздржаним“ гласом, односно једногласно, усвојила Записник са 2. седнице Изборне комисије општине Инђија, која је одржана 14. новембра 2023. године.

Ад. 2.

		У оквиру ове тачке дневног реда разматрана је Одлука о измени Одлуке о одређивању бирачких места на територији општине Инђија за гласање на изборима за народне посланике Народне скупштине, расписаним за 17. 12. 2023. године.
Уводно образложење дао је Александар Банић, који је навео да се у наведеном акту ради о измени која се односи на бирачко место у насељеном месту Јарковци где је у питању иста локација, бирачко место број 28 „Ловачки дом“ али се након провере по катастарској евиденцији та локација води на другој адреси и то: улица „Гробљанска број 1“. Тако да се измена односи на тај део. 
Како по отвореном претресу нико није имао примедбу на предложени текст акта, односно Одлуку о измени Одлуке о одређивању бирачких места на територији општине Инђија за гласање на изборима за народне посланике Народне скупштине расписаним за 17. децембар 2023. године, председавајући је позвао присутне да се изјасне.
[bookmark: br1]Након гласања, председавајући је констатовао да је Изборна комисија општине Инђија, једногласно, са 9 (девет) гласова „за“ ниједним гласом „против“ и ниједним „уздржаним“ гласом донела следећу 
О Д Л У К У 
О ИЗМЕНИ ОДЛУКЕ О ОДРЕЂИВАЊУ БИРАЧКИХ МЕСТА НА ТЕРИТОРИЈИ ОПШТИНЕ ИНЂИЈА ЗА ГЛАСАЊЕ НА ИЗБОРИМА ЗА НАРОДНЕ ПОСЛАНИКЕ НАРОДНЕ СКУПШТИНЕ, РАСПИСАНИМ ЗА 17. ДЕЦЕМБАР 2023. ГОДИНЕ
I
		Одлука о одређивању бирачких места на територији Општине Инђија за гласање на изборима за народне посланике Народне скупштине, расписаним за 17. децембар 2023. године Број: 013-6-1/2023-I од 10. новембра 2023. године, мења се у следећем делу:
· на бирачком месту број 28 „ЛОВАЧКИ ДОМ“, мења се адреса бирачког места, тако да уместо: „Јарковци, Ивана Милутиновића бр. 151“ треба да стоји „Јарковци, Гробљанска бр. 1“.

II
		Ову Oдлуку објавити на веб-презентацији Републичке изборне комисије.

Ад. 3.

У оквиру тачке Текућа питања, није било пријављених за дискусију, с обзиром да је дневни ред исцрпљен, заменик председника је закључио рад Комисије у 13:10 сати.



ИЗБОРНА КОМИСИЈА ОПШТИНЕ ИНЂИЈА




         секретар Комисије                                                                                  председавајући
									заменик председника Комисије
Марија Божовић Поповић, с.р.                    М.П.	                     Милорад Божић
